[bookmark: _Hlk137198122]Informatīvais ziņojums “Par VSIA “Autotransporta direkcija” valdes izvērtējumu informatīvā ziņojuma par reģionālās nozīmes sabiedriskā transporta pakalpojumu attīstību 2021.–2030. gadam sagatavošanas procesā un ar to saistītā atklātā konkursa “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030.gadam” organizēšanā un līgumu slēgšanā”
Informatīvais ziņojums “Par VSIA “Autotransporta direkcija” valdes izvērtējumu informatīvā ziņojuma par reģionālās nozīmes sabiedriskā transporta pakalpojumu attīstību 2021.–2030. gadam sagatavošanas procesā un ar to saistītā atklātā konkursa “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030.gadam” organizēšanā un līgumu slēgšanā” izstrādāts, pamatojoties uz Ministru kabineta 2023.gada 18.aprīļa sēdes protokollēmuma (prot.Nr.20, 26.§) “Atbildes projekts Saeimas Publisko izdevumu un revīzijas komisijai (par kartelī iesaistīto uzņēmumu iepirkumu līgumu izbeigšanas tiesiskajām sekām, riskiem un zaudējumu atlīdzināšanas iespējām valsts interesēs)” 3.punktā ietverto uzdevumu.
 Pamatojoties uz Ministru kabineta 2003.gada 29.aprīļa noteikumu Nr.242 „Satiksmes ministrijas nolikums” 17.punktu, ar satiksmes ministra 2023.gada 27.aprīļa rīkojumu Nr.01-03/80 “Par komisijas izveidošanu pārbaudes veikšanai” tika izveidota komisija (turpmāk - Komisija).
Komisijai tika dots uzdevums veikt pārbaudi un izvērtēt, vai VSIA “Autotransporta direkcija” (turpmāk – ATD) valde rīkojusies kā atbildīgs un rūpīgs saimnieks informatīvā ziņojuma par reģionālās nozīmes sabiedriskā transporta pakalpojumu attīstību 2021.–2030.gadam sagatavošanas procesā un ar to saistītā atklātā konkursa “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030.gadam” organizēšanā un līgumu slēgšanā.

1. Darbs Komisijā

Lai izvērtētu ATD valdes rīcību, Komisija pieprasīja no ATD skaidrojumu par Sabiedriskā transporta attīstības koncepcijas no 2021. līdz 2030. gadam sagatavošanas procesu, jo uz tās pamata Satiksmes ministrija izstrādāja un 2019. gada 4. jūnijā Ministru kabinetā tika pieņemts informatīvais ziņojums “Par reģionālās nozīmes sabiedriskā transporta pakalpojumu attīstību 2021. – 2023. gadam”. Komisijas ieskatā bija nepieciešams pārbaudīt iepirkuma “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030. gadam” tehnisko specifikāciju, vai tā sakrīt ar nosacījumiem, kas ir iekļauti līgumos, kas ir slēgti ar aizliegtās vienošanās dalībniekiem AS “Nordeka”, AS “Liepājas autobusu parks” un SIA “Latvijas Sabiedriskais Autobuss”. 
ATD tika lūgts sniegt skaidrojumu, vai ir bijušas konsultācijas ar Konkurences padomi  un kādas darbības tika veiktas pēc Satiksmes ministrijas 2021. gada 12. jūlijā pārsūtītās Konkurences padomes 2021. gada 5. jūlija vēstules Nr. 2.2-3/926 saņemšanas, kādi ir rakstiskie pierādījumi darbībām, kā arī iesniegt visus esošos materiālus, kurus ir pārbaudījis Iepirkumu uzraudzības birojs un saraksti ar Konkurences padomi, Iepirkumu uzraudzības biroju vai citu institūciju par iepirkumu. 
Tāpat Komisija skaidroja, vai ATD brīdī, kad tika izsludināts iepirkums “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030. gadam” Id. Nr. AD 2019/7, bija izstrādāts iepirkumu procesa apraksts, iekšējā kārtība.
Lai izvērtētu, kā notika ATD konsultācijas ar pārvadātājiem par neskaidriem jautājumiem, tika lūgts sniegt viedokli biedrībai “Latvijas Pasažieru pārvadātāju asociācija”.
Komisija lūdza Konkurences padomei sniegt informāciju par atklāta konkursa “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā” ietvaros notikušajām konsultācijām starp Konkurences padomi un ATD, pieprasītajiem dokumentiem no ATD un citām notikušajām darbībām, kam ir saistība ar aizliegtās vienošanās dalībniekiem iepriekš minētā iepirkuma ietvaros.
Komisija arī lēma apzināt ATD valdes, kas darbojās līdz 2023.gada 21.aprīlim (turpmāk – iepriekšējā valde) viedokli, nosūtot iepriekšējās valdes locekļiem vēstuli ar lūgumu sniegt skaidrojumus, kā arī kopā ar ATD pašreizējo valdi aicināja uz Komisijas sēdi viedokļa paušanai.
Komisija vērtēja, vai noslēgtie iepirkumu līgumi atbilst tehniskajai specifikācijai un 2019. gada 4. jūnijā Ministru kabinetā pieņemtajam informatīvajam ziņojumam “Informatīvais ziņojums "Par reģionālās nozīmes sabiedriskā transporta pakalpojumu attīstību 2021.-2030.gadam"” un tā protokollēmumam.  
Komisija uzskatīja, ka ATD valdes darbības izvērtējumā būtu arī jāizskata aizliegtās vienošanās dalībnieku uzdotie jautājumi un ATD sniegtās atbildes uz tiem. Līdz ar to Komisija lūdza ATD sniegt informāciju arī par šo.
Lai izvērtētu, vai ATD valde rīkojusies kā atbildīgs un rūpīgs saimnieks informatīvā ziņojuma par reģionālās nozīmes sabiedriskā transporta pakalpojumu attīstību 2021.–2030. gadam sagatavošanas procesā un ar to saistītā atklātā konkursa “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030.gadam” organizēšanā un līgumu slēgšanā, Komisija izveidoja kritēriju sarakstu, pēc kuriem vērtēt ATD valdes rīcību.

2. Viedokļu apzināšana no iesaistītajām pusēm

ATD iepriekšējā valde

ATD iepriekšējai valdei tika nosūtīta vēstule ar lūgumu sniegt skaidrojumus, kā arī tās locekļi tika aicināti uz Komisijas sēdi viedokļa paušanai. Iepriekšējā valde, ievērojot termiņu, sniedza Komisijai visaptverošu atbildi ar skaidrojumiem. Savās vēstulēs, kā arī Komisijas sēdē iepriekšējā valde informēja, ka tā, balstoties uz Konkurences padomes atklāto aizliegto vienošanos starp trīs uzņēmumiem (AS “Nordeka”, AS “Liepājas autobusu parks” un SIA “Latvijas Sabiedriskais Autobuss”), nekavējoši lūdza sagatavot gan iekšēju izvērtējumu, kā arī pasūtīja neatkarīgu juridisko izvērtējumu par Konkurences padomes pieņemtā lēmuma ietekmi uz ATD noslēgtajiem iepirkuma līgumiem un to izpildi, izvērtējot noslēgto iepirkuma līgumu pārtraukšanas iespējas vai pienākumu, cita starpā izvērtējumā ietverot informāciju par ATD veicamajām vai iespējamām procesuālajām darbībām un procesuālo darbību izpildes termiņiem. Konkurences padome norādījusi, ka ATD, valde vai citi darbinieki nav līdzdarbojušies un vai kādā veidā atbalstījuši karteli, tādēļ par šo pārkāpumu ATD valdei nav jāuzņemas atbildība. Vienlaikus atbilstoši normatīvajiem aktiem, Konkurences padome vērtēja iespējamos konkurences pārkāpumus un pieņēma atbilstošus lēmumus atbilstoši tās kompetencei un resursiem, savukārt ATD vērtēja vienotas valsts politikas realizētāja pasažieru un kravu pārvadājumu jomā. ATD uzdevumos vai jebkuros citos normatīvos aktos nav noteiktas ATD tiesības un tehniskais nodrošinājums vērtēt iespējamos konkurences pārkāpumus, kurus varētu veikt iepirkumu pretendenti. Papildu tam iepriekšējā valde vēstulē norādīja, ka iepirkumu komisija, vērtējot iesniegto piedāvājumu dokumentāciju, konkurences pārkāpumu pazīmes nekonstatēja un Konkurences padomes konstatētos pārkāpumus pēc pieejamās iepirkumu dokumentācijas ATD nebija iespējams konstatēt. Attiecībā uz līgumu slēgšanu, tika norādīts, ka tā tika īstenota atbilstoši normatīvo aktu noteiktajai kārtībai, turklāt iepirkumu process bija saistīts ar pārsūdzībām, kas nozīmē, ka Iepirkuma uzraudzības birojs vērtēja sūdzības un to pamatotību. Turklāt Konkurences padome savas procesuālās darbības uzsāka laika periodā, kad bija jau noslēgti līgumi ar karteļa lietā iesaistītajiem uzņēmumiem, kas nozīmē, ka uz līguma slēgšanas brīdi nebija pat sāktas procesuālās darbības un ATD par tām nebija informācijas. Šajā sakarā ATD iepriekšējā valde 2023.gada 1.februārī Satiksmes ministrijai bija iesniegusi ziņojumu (vēstule Nr. 2.2/99/2023/NOS), kas ietvēra detalizētu informāciju par situāciju, tostarp iespējamām tālākām darbībām no uzņēmuma puses, kā arī sniedza informāciju par ārējā piesaistītā neatkarīgās SIA “Zvērinātu advokātu birojs FORT” sagatavotajā izvērtējumā secināto. ATD iepriekšējās valdes locekļi norādīja, ka nevienā no vērtētajiem līgumiem, kas tika slēgti ar uzņēmumiem laika posmā no 2019.-2021.gadam (periodi, kad tika slēgti līgumi no ATD puses), nesaturēja atrunu par tiesībām izbeigt līgumu, ja līguma puse ir bijusi iesaistīta aizliegtā vienošanās. Ar 2023.gada janvāri stājās spēkā grozījumi Sabiedrisko pakalpojumu sniedzēju iepirkumu likumā[footnoteRef:1], kas dod plašākas rīcības iespējas pasūtītājam rīkoties, ja tiek konstatēts, ka līguma puse ir iesaistīta aizliegtā vienošanās, kas dod arī plašākas iespējas pasūtītājiem izslēgt no tālākiem iepirkumiem pretendentus, kuri ir pārkāpuši godīgas konkurences principus.  [1:  https://likumi.lv/ta/id/332426-grozijumi-sabiedrisko-pakalpojumu-sniedzeju-iepirkumu-likuma] 

Tāpat arī valde informēja, ka atklātā konkursa "Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030. gadam" iesniegtie piedāvājumi tika izvērtēti iepirkumu komisijā, atbilstoši iepirkuma nolikumam, balstoties uz spēkā esošo likumdošanu. Lēmumi tika pieņemti koleģiāli iepirkumu komisijā, neviens no lēmumiem netika pieņemts vienpersoniski, vai jebkādā veidā tiktu ietekmēts no valdes puses. Vienlaikus, pirms iepirkuma izsludināšanas un pēc tā noslēgšanās, ņemot vērā iepirkuma fiskālo ietekmi, tika īstenotas vairākas konsultatīvās darbības (piemēram, ar Konkurences padomi, Iepirkumu uzraudzības biroju, pasūtīti neatkarīgo juriskonsultu izvērtējumi, pasūtīts veikt SIA “PricewaterhouseCoopers” pakalpojuma sasniedzamības un fiskālās ietekmes izvērtējumu u.c.), lai īstenotu procesu atbilstoši normatīvo aktu prasībām un pēc labākās pārvaldības principiem iepirkuma mērķu sasniegšanai. 
ATD iepriekšējās valdes ieskatā, tā bija nodrošinājusi procesu vadību, risku izvērtēšanu, uzraudzību, papildu izvērtējumu piesaistīšanu un “četru acu principa” ievērošanu iepirkumu vērtēšanā. 

ATD 
Lai pilnvērtīgi izvērtētu ATD iepriekšējās valdes darbību, Komisijai bija nepieciešama apjomīga informācija, kas ir ATD rīcībā par iepriekšējā nodaļā aprakstītajiem aspektiem. 
ATD Komisiju informēja, ka tā 2019.gadā atbilstoši Sabiedriskā transporta pakalpojumu likuma 8. panta otrajai daļai, ievērojot Ministru kabineta 2019. gada 4. jūnija sēdē pieņemto informatīvo ziņojumu "Par reģionālās nozīmes sabiedriskā transporta pakalpojumu attīstību 2021. - 2030.gadam",  Sabiedriskā transporta attīstības koncepcijā no 2021. līdz 2030. gadam un Publisko iepirkumu likumā noteikto kārtību, izsludināja atklātu konkursu „Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030. gadam”, identifikācijas Nr. AD 2019/7 (turpmāk – Iepirkums 1). Iepirkums 1 tika sadalīts pa maršruta tīkla daļām jeb lotēm, ļaujot pretendentiem iesniegt piedāvājumus atsevišķi katrā no tām un plānojot slēgt atsevišķus iepirkumu līgumus par katru loti. Vairākās lotēs Iepirkums 1 tika pārtraukts vai izbeigts bez rezultāta, tāpēc ATD šajās daļās izsludināja jaunus (atsevišķus) iepirkumus par pakalpojumu sniegšanu ar autobusiem reģionālās nozīmes maršrutu tīklā. Saistībā ar minēto, 2020. gada 3.jūlijā tika izsludināts atklāts konkurss Nr. AD 2020/5 “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā” attiecībā uz maršruta tīkla daļām “Cēsis”, “Jēkabpils, Preiļi, Līvāni”, “Limbaži, Sigulda” un “Ogre, Aizkraukle” un 2021.gada 19.maijā tika izsludināts atklāts konkurss Nr. AD 2021/9 “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā” attiecībā uz maršruta tīkla daļām “Gulbene, Alūksne, Balvi”, “Jelgava, Dobele”, “Madona”, “Rēzekne, Ludza”, “Talsi, Tukums”, “Valmiera, Valka, Smiltene” un “Ventspils”. ATD šīs vēstules ietvaros sniedza arī dokumentāciju, kas ir attiecināma uz visiem trīs secīgi veiktajiem ilgtermiņa Iepirkumiem, kā arī konsultēšanos ar Iepirkumu uzraudzības biroju, Konkurences padomi, iekšējo ATD dokumentāciju, kas saistīta ar iepirkumiem, konsultācijām iepirkumu laikā. 

Biedrība “Latvijas Pasažieru pārvadātāju asociācija”

Komisija jautāja viedokli biedrībai “Latvijas Pasažieru pārvadātāju asociācija” (turpmāk – LPPA), 2023.gada 12.maijā nosūtot Satiksmes ministrijas vēstuli ar lūgumu sniegt viedokli/skatījumu, kā notika ATD konsultācijas ar pārvadātājiem par neskaidriem jautājumiem, kā arī iesniegt attiecīgus pamatojošus dokumentus, ja tādi ir. 
No LPPA saņemta atbilde, kurā norādīts, ka LPPA par koncepciju daļēji tika informēta 2019.gada 22.marta biedru sapulcē, kurā ATD valdes priekšsēdētājs LPPA biedrus iepazīstināja ar vispārīgu prezentāciju un laika grafiku. Ņemot vērā to, ka 2019.gada 18.aprīļa Sabiedriskā transporta padomes (turpmāk - STP) sēdes darba kārtībā tika iekļauts jautājums – informācija par ATD izstrādāto priekšlikumu reģionālas nozīmes sabiedriskā transporta attīstībai 2021.- 2030.gadam, 2019.gada 12.aprīlī LPPA nosūtīja ATD vēstuli, kurā lūdza sniegt rakstisku informāciju par izmaiņām sabiedriskā transporta pakalpojumu organizēšanā, tostarp jaunās koncepcijas projektu un informāciju par nepieciešamajiem likuma un citu normatīvo aktu grozījumiem. Pēc LPPA ieskatiem ATD atbildi nav sniedzis pēc būtības, informējot, ka STP tiks prezentēta attiecīgā koncepcija, bet konkrēts lēmums vēl pieņemts netiks, jo tobrīd minētajai koncepcijai ir tikai informatīvs raksturs, līdz ar to tā nav saistoša trešajām personām un lēmums tiks pieņemts STP maija sēdē. LPPA norāda, ka šai koncepcijai joprojām ir tikai un vienīgi informatīvs raksturs.
LPPA 2019.gada 8.maijā atkārtoti vērsās pie STP priekšsēdētāja un ATD iepriekšējā valdes priekšsēdētāja, lūdzot atsūtīt minēto informāciju, pēc kuras tika saņemta sagatavotā koncepcija uz STP sēdi 10.maijā. LPPA vēstulē norādījusi, ka tai nebija iespēja pilnvērtīgi izanalizēt šo koncepciju, lai par to vēl pilnvērtīgi diskutētu STP sēdē. 
LPPA vēstulē norāda, ka faktiski konsultāciju un diskusiju kā tādu nebija. LPPA norādījusi, ka notikusi viena sanāksme ar ieinteresētajiem piegādātājiem (pārvadātājiem), kurā ATD izklāstīja dažus vispārīgus principus par gaidāmo konkursu.
Tālākā komunikācija jau notika ar Iepirkumu uzraudzības biroja palīdzību, iesniedzot sūdzības par konkursa nolikumu. 
	ATD iepirkumu komisija konkursa Nr. AD 2019/7 nolikumā veica grozījumus 2019.gada 14.augustā, 2019.gada 9.oktobrī un 2019.gada 15.novembrī.
	LPPA par nepieciešamību pārskatīt atsevišķas prasības konkursa nolikuma projektā, jo lielākā daļa prasību nebija pieejamas, 2019.gada 28.jūnijā ar atklātu vēstuli Nr.75 vērsās pie Ministru prezidenta A. K. Kariņa, Saeimas  Tautsaimniecības, agrārās, vides un reģionālās politikas komisijas priekšsēdētāja J.Vitenberga, Satiksmes ministra T.Linkaita un STP. LPPA norādījusi, ka izmaiņas netika veiktas un 2019.gada 2.jūlijā ATD Iepirkuma komisijas sēdē tika apstiprināts nolikums (protokols Nr. AD 2019/7-1), kas savukārt tika saskaņots 2019. gada 9.jūlija STP sēdē (protokols Nr.7 lēmums Nr.1).
           LPPA uzskata, ka atsevišķi izskatāms ir jautājums par konkursa nolikumu, proti, prasībām konkursa nolikumā. Par atsevišķām prasībām nolikumā LPPA jau pēc konkursa izsludināšanas nosūtīja 2019.gada 1.augustā vēstuli Nr.90 “Par sabiedriskā transporta pakalpojumu iepirkumu 2021.-2030.gadam” Satiksmes ministram T.Linkaitam, STP un ATD.
	LPPA ieskatā konkursa nolikuma tehniskajā specifikācijā bijušas pārāk augstas prasības autobusu vecumam, kā arī prasības pieejamības nodrošināšanai personām ar kustību traucējumiem, nepietiekamu darba samaksas likmi, līgumcenas indeksācijas un līguma nodrošinājuma nepieciešamības trūkums.
	LPPA atbildes vēstulē norādījusi, ka, lai objektīvi izvērtētu ATD darbību, kompetenci, konkursu dokumentāciju un  saistībā ar noslēgtiem līgumiem pārvadātāju iespējas ilglaicīgi sniegt sabiedriskā transporta pakalpojumus, nepieciešams veidot neatkarīgu ekspertu komisiju (iespējams ar Valsts kontroles iesaisti). Vienlaikus nepieciešams izvērtēt ATD valdes pilnvarojuma apjomu parakstīt iepirkumu līgumus pirms ziņojuma par atklāta konkursa par tiesībām sniegt sabiedriskā transporta pakalpojumus reģionālās nozīmes maršrutos ar autobusiem rezultātiem apstiprināšanas MK (MK 2019.gada 4.jūnija sēdēs protokollēmums (prot. Nr.27, 28.§), TA-932)).

Konkurences padome

Sarakstē ar Konkurences padomi, tā informējusi, ka Konkurences padome ar 2023.gada 5.janvāra lēmumu Nr. 2 (Prot. Nr. 1, 7.§) lietā Nr. KL\2.2-3\21\1 “Par Konkurences likuma 11.panta pirmās daļas un Līguma par Eiropas Savienības darbību 101. panta 1. punktā noteiktā aizlieguma pārkāpumu” (turpmāk – Lieta) nav konstatējusi pasūtītāja, proti, ATD iesaisti konstatētajā Konkurences likuma (turpmāk – KL) 11. panta pirmās daļas un Līguma par Eiropas Savienības darbību 101. panta 1. punktā noteiktajā aizliegtas vienošanās pārkāpumā, kā arī ar savu rīcību nav veicinājusi minēto pārkāpumu.
Par to, ka Lieta ir ierosināta un tās ietvaros tiek vērtēta tirgus dalībnieku (Lietas dalībnieku) rīcības atbilstība aizliegtas vienošanās pazīmēm iepirkumā Id. Nr. AD 2019/7 “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030. gadam” un ATD secīgi rīkotajos iepirkumos par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā, Konkurences padome 2021.gada 10.jūnijā tās īstenoto procesuālo darbību laikā ATD telpās informēja ATD atbildīgos pārstāvjus un pēc šo darbību īstenošanas 2021.gada 5.jūlijā informēja arī Satiksmes ministriju ar vēstuli Nr. 2.2-3/926 “Par informācijas sniegšanu”. Iepriekš minētajā vēstulē Konkurences padome, tostarp,  izteikusi aicinājumu izvērtēt kārtību, kādā tiek veiktas iepirkumu procedūras par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā, lai novērstu konkurences ierobežojumu un pārkāpumu rašanos, kā arī publisko līdzekļu neefektīvas izmantošanas riskus.
Ņemot vērā visus iepriekš minētos apstākļus, 2021.gada 4.augustā notika Konkurences padomes tikšanās ar ATD, kuras ietvaros Konkurences padome skaidroja ATD ne tikai, kādas ir visbiežāk sastopamās aizliegtas vienošanās pazīmes iepirkumos un tirgus dalībnieku rīcībā, kad un kā būtu jāziņo Konkurences padomei par iespējamu pārkāpumu, tostarp, informējot ATD par preventīvajiem rīkiem, ko ATD var izmantot (neatkarības apliecinājumu un pašnovērtējuma rīki), bet arī sniegta vispārīga informācija par Lietu, par iespējamo zaudējumu atlīdzības procesu, ja Lietā tiktu konstatēta aizliegta vienošanās, un attiecīgi par preventīvām iespējām līgumos ietvert nosacījumus to laušanai. 
Par atsevišķiem iepirkuma aspektiem (piemēram, neatkarības apliecinājums, iespējas ierobežot iegūstamā iepirkuma apjomu vienam pretendentam (tirgus dalībniekam)) pēc ATD lūguma Konkurences padome sniedza konsultācijas arī iepirkuma nolikuma izstrādes gaitā.

3. ATD valdes izvērtējums
Iepirkumu procesa izvērtēšana
Atklāta konkursa “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030.gadam” 1.posma ietvaros (iepirkums AD 2019/7) iepirkums tika noslēgts sekojošās maršrutu tīkla daļās:
· “Bauska “ - Noslēgts iepirkuma līgums ar AS "Nordeka" (pretendenti - AS "Nordeka", SIA “Tukuma Auto”);

· “Daugavpils, Krāslava”, noslēgts iepirkuma līgums ar SIA "Daugavpils autobusu parks" un apakšuzņēmumu SIA "DAUTRANS" (pretendenti -   SIA “Latvijas Sabiedriskais Autobuss” un UAB “Vlasava”, SIA “Daugavpils autobusu parks”) ;

· “Kuldīga, Saldus”, noslēgts iepirkuma līgums ar SIA "Latvijas Sabiedriskais Autobuss" (pretendenti - SIA “Latvijas Sabiedriskais Autobuss”, AS “Liepājas autobusu parks”, AS “Talsu autotransports”, SIA “Tukuma Auto”);

· “Liepāja”, noslēgts iepirkuma līgums ar AS "Liepājas autobusu parks" (pretendenti - AS “Liepājas autobusu parks”);

· “Pierīga”, noslēgts iepirkuma līgums ar AS “Liepājas autobusu parks” un  SIA “Latvijas Sabiedriskais Autobuss” un  AS “Nordeka” (pretendenti -   AS “Liepājas autobusu parks” un  SIA “Latvijas Sabiedriskais Autobuss” un  AS “Nordeka”, SIA “Tukuma Auto” un SIA “Galss Buss”).
Maršrutu tīkla daļas, kurās iepirkums beidzās bez rezultāta:
· “Cēsis” (pretendenti -   AS “CATA”, AS “Nordeka”);
· “Gulbene, Alūksne, Balvi” (pretendenti - AS “Nordeka”,   SIA “Gulbenes autobuss”);
· “Jelgava, Dobele” (pretendenti -    SIA “Tukuma Auto”, AS “Liepājas autobusu parks”,   SIA “Jelgavas autobusu parks” un SIA “DOBELES AUTOBUSU PARKS”.)
· “Jēkabpils, Preiļi, Līvāni” (pretendents - SIA “Jēkabpils autobusu parks”);
· “Limbaži, Sigulda” (pretendenti - AS “CATA”, SIA “Latvijas Sabiedriskais Autobuss” un UAB “Vlasava”);
· “Madona” (pretendenti - AS “CATA”, SIA “Gulbenes autobuss”, SIA “Jēkabpils autobusu parks”, SIA “Norma-A”, SIA “Latvijas Sabiedriskais Autobuss” un UAB “Vlasava”, SIA “Tukuma Auto”);
· “Ogre, Aizkraukle” (pretendenti - AS “CATA”, SIA “Jēkabpils autobusu parks”);
· Rēzekne, Ludza (pretendenti - AS “Rēzeknes autobusu parks”, SIA “Norma-A”, AS “Nordeka”, SIA “Tukuma Auto”);
· “Talsi, Tukums” (pretendenti - SIA “Tukuma Auto”,   AS “TALSU AUTOTRANSPORTS”);
· “Valmiera, Valka, Smiltene” (pretendenti - SIA “Latvijas Sabiedriskais Autobuss” un UAB “Vlasava, SIA “VTU Valmiera”);
· “Ventspils” – (pretendenti - AS “TALSU AUTOTRANSPORTS”,   PSIA “Ventspils Reiss”, SIA “Latvijas Sabiedriskais Autobuss” un AS “Nordeka”).
2. posma ietvaros (iepirkums AD 2020/5) iepirkums tika noslēgts sekojošās maršrutu tīkla daļās:
[bookmark: _Hlk135920418] - “Cēsis” - Noslēgts iepirkuma līgums ar AS “Nordeka” (pretendenti - AS “CATA”,   AS “GoBus”, SIA “Jēkabpils autobusu parks”, AS “Nordeka”, SIA “Norma-A”, SIA “Latvijas Sabiedriskais Autobuss”, AS “Talsu autotransports”, SIA “Tukuma Auto”, SIA “VTU Valmiera”); SIA “Latvijas Sabiedriskais Autobuss” apstrīdēja iepirkuma rezultātus.

· [bookmark: _Hlk135920675]“Jēkabpils, Preiļi, Līvāni” - Noslēgts iepirkuma līgums ar SIA “Tukuma Auto” (pretendenti - AS “GoBus”, SIA “Jēkabpils autobusu parks”, AS “Nordeka”, SIA “Latvijas Sabiedriskais Autobuss”, AS “Talsu autotransports”,   SIA “Tukuma Auto”, AS “Liepājas autobusu parks”.

· [bookmark: _Hlk135920898]“Limbaži, Sigulda” - Noslēgts iepirkuma līgums ar AS “Nordeka” (pretendenti - AS “CATA”, AS “GoBus”,   AS “Nordeka”, SIA “Norma-A”, SIA “Latvijas Sabiedriskais Autobuss”, SIA “VTU Valmiera”, SIA “Tukuma Auto”);

· “Ogre, Aizkraukle” - Noslēgts iepirkuma līgums ar AS “Liepājas autobusu parks” (pretendenti - AS “CATA”, AS “GoBus”, SIA “Jēkabpils autobusu parks”, AS “Liepājas autobusu parks”, AS “Nordeka”, SIA “Norma-A”, SIA “Latvijas Sabiedriskais Autobuss”, AS “Talsu autotransports”, SIA “Tukuma Auto”). SIA “Latvijas Sabiedriskais Autobuss” apstrīdēja iepirkuma rezultātus.

3.posma ietvaros (iepirkums AD 2021/9) iepirkums tika noslēgts sekojošās maršrutu tīkla daļās:
- “Gulbene, Alūksne, Balvi” - Noslēgts iepirkuma līgums ar AS “TALSU AUTOTRANSPORTS” (pretendenti -SIA “Tukuma Auto” un SIA “Balvu autotransports”, AS “CATA”, AS “Go Bus”, SIA “Latvijas Sabiedriskais Autobuss”,   SIA “Norma-A”, AS “Nordeka”, SIA “VTU Valmiera” un SIA “Gulbenes autobuss”, AS “TALSU AUTOTRANSPORTS”);
[bookmark: _Hlk135921887]-  “Jelgava, Dobele” - Noslēgts iepirkuma līgums ar AS “TALSU AUTOTRANSPORTS” (pretendenti -SIA “Tukuma Auto”, AS “CATA” un SIA ‘DOBELES AUTOBUSU PARKS”, AS “Go Bus”, SIA “Latvijas Sabiedriskais Autobuss” un UAB “Vlasava”, AS “TALSU AUTOTRANSPORTS”, AS “Liepājas autobusu parks”);
- “Madona” - Noslēgts iepirkuma līgums ar SIA “Norma-A” (pretendenti -SIA “Jēkabpils autobusu parks”, SIA “Tukuma Auto”, AS “CATA”, AS “Go Bus”,  SIA “Latvijas Sabiedriskais Autobuss” un UAB “Vlasava”, SIA “Norma-A”, AS “Nordeka”, SIA “VTU Valmiera”, AS “TALSU AUTOTRANSPORTS”);
- Rēzekne, Ludza - Noslēgts iepirkuma līgums ar AS “Rēzeknes autobusu parks “ un SIA “RO Reiss” (pretendenti -AS “Nordeka” un SIA “Jēkabpils autobusu parks, SIA “Tukuma Auto”, AS “CATA”, AS “Go Bus”, SIA “Latvijas Sabiedriskais Autobuss” un UAB “Vlasava”, AS “Rēzeknes autobusu parks “ un SIA “RO Reiss”, AS “TALSU AUTOTRANSPORTS”);
- “Talsi, Tukums” - Noslēgts iepirkuma līgums ar SIA “Tukuma Auto” (pretendenti -SIA “Tukuma Auto”, AS “CATA”, AS “Go Bus”, SIA “Latvijas Sabiedriskais Autobuss” un UAB “Vlasava”, SIA “Norma-A”, AS “Nordeka”,   AS ‘Liepājas autobusu parks”, AS “TALSU AUTOTRANSPORTS”);
- “Valmiera, Valka, Smiltene” - Noslēgts iepirkuma līgums ar SIA “VTU Valmiera” (pretendenti -   SIA “Tukuma Auto”, AS “CATA”, AS “Go Bus”, SIA “Latvijas Sabiedriskais Autobuss” un UAB “Vlasava”, SIA “Norma-A”, AS “Liepājas autobusu parks”, SIA “VTU Valmiera”, AS “TALSU AUTOTRANSPORTS”);
- “Ventspils” - Noslēgts iepirkuma līgums ar PSIA “Ventspils Reiss” (pretendenti -     SIA “Galss Buss”, SIA “Tukuma Auto”, AS “CATA”,   AS “Go Bus”, SIA “Latvijas Sabiedriskais Autobuss”, SIA “Norma-A”, AS “Nordeka”, PSIA “Ventspils Reiss”, AS “TALSU AUTOTRANSPORTS”.
Pēc Komisijas rīcībā esošās informācijas uz vairākām maršrutu tīkla daļām (“Kuldīga, Saldus”, “Ventspils”, “Cēsis”, “Jēkabpils, Preiļi, Līvāni”, “Limbaži, Sigulda”, “Ogre, Aizkraukle”, “Gulbene, Alūksne, Balvi”, “Jelgava, Dobele”, “Madona”, Rēzekne, Ludza, “Talsi, Tukums”, “Valmiera, Valka, Smiltene”, “Ventspils”) bija pieteikušies vairāki neatļautajā vienošanās iesaistītie pārvadātāji un atsevišķos gadījumos apstrīdējuši ATD lēmumu pat tajos konkursos, kuros uzvarējis kāds no kartelī iesaistītajiem pārvadātājiem (“Cēsis” un “Ogre, Aizkraukle”).
Līdz ar to Komisija secina, ka ATD valdei, izvērtējot iesniegtos pieteikumus maršrutu tīkla daļās, nebija iespējams pārliecinoši secināt par neatļautas vienošanās izveidi. Turklāt visos pārvadātāju iesniegtajos pārsūdzības lēmumos Iepirkumu uzraudzības birojs pēc apstākļu izvērtēšanas atstājis spēkā ATD lēmumu, kas norāda, ka ATD pieteikumu izvērtēšanā un lēmumu pieņemšanā rīkojusies atbilstoši normatīvo aktu prasībām.
Izvērtējot Komisijas rīcībā esošo saraksti starp ATD un neatļautajā vienošanās iesaistītajiem pārvadātājiem, Komisija nekonstatēja tādus apstākļus, lai ATD varētu secināt par neatļautas vienošanās izveidošanu vai arī ATD labvēlīgāku attieksmi pret šiem pārvadātājiem.

Kritēriju saraksts

[bookmark: _Hlk135847854]Kā iepriekš tika minēts, Komisija izveidojusi kritēriju sarakstu, pēc kā varētu vērtēt, vai ATD iepriekšējā valde rīkojusies kā atbildīgs un rūpīgs saimnieks informatīvā ziņojuma par reģionālās nozīmes sabiedriskā transporta pakalpojumu attīstību 2021.–2030. gadam sagatavošanas procesā un ar to saistītā atklātā konkursa “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030.gadam” organizēšanā un līgumu slēgšanā.
Saskaņā ar veikto izvērtējumu pēc kritēriju saraksta Satiksmes ministrija pārliecinājās, ka tika organizēts atklāts konkurss “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā”. Tāpat arī brīdī, kad tika izsludināts iepirkums, bija izstrādāti ATD 2018.gada 22.novembra iekšējie noteikumi Nr. 2.20/16 “Iepirkumu plānošanas,  organizēšanas un veikšanas kārtība” un ATD 2020.gada 19.marta iekšējie noteikumi Nr.2.20/1/2020 “Iepirkumu plānošanas, organizēšanas un veikšanas kārtība”, kā arī ATD valdes priekšsēdētāja 2019.gada 2.jūlija rīkojums Nr.2.3/36 “Par iepirkumu komisijas izveidošanu saistībā ar iepirkumu par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīkla maršrutos” un ATD valdes priekšsēdētāja 2020.gada 8.janvāra rīkojums Nr.2.3/4/2020 “Par grozījumiem 2019.gada 2.jūlija rīkojumā Nr.2.3/36”, ATD valdes priekšsēdētāja 2020.gada 16.jūlija rīkojums Nr. 2.3/36/2020 “Par iepirkumu komisijas izveidošanu saistībā ar iepirkumu par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīkla maršrutos”, ATD valdes priekšsēdētāja 2021.gada 25.janvāra rīkojums Nr. 2.3/4/2021 “Par grozījumiem 2020.gada 16.jūlija rīkojumā Nr. 2.3/36/2020” un ATD valdes priekšsēdētāja 2022.gada 25.aprīļa rīkojums Nr. 2.3/19/2022 “Par grozījumiem 2020.gada 16. jūlija rīkojumā Nr. 2.3/36/2020”.
Tāpat arī veicot izvērtējumu, Satiksmes ministrija pārliecinājās, ka ar iepirkumu saistītās sanāksmes ir atbilstoši protokolētas.
Tikšanās laikā ar ATD iepriekšējo valdi, tā apstiprināja, ka tika nodrošinātas konsultācijas ar pārvadātājiem visā iepirkumu laikā. 
ATD pirms Iepirkuma izsludināšanas rīkoja ieinteresēto piegādātāju sanāksmi, kurā tika prezentētas Iepirkumā ietvertās prasības, prasību izpildes kārtība, kā arī sniegtas atbildes uz uzdotajiem jautājumiem. Tāpat arī Iepirkumu laikā tika nodrošināta un Publisko iepirkumu likuma noteiktajā kārtībā un apjomā veikta sarakste ar pretendentiem, sniedzot atbildes uz uzdotajiem jautājumiem. (jautājumi un atbildes ir publicētas Elektronisko iepirkumu sistēmā: https://www.eis.gov.lv/EKEIS/Supplier/Procurement/57054;https://www.eis.gov.lv/EKEIS/Supplier/Procurement/41354; https://www.eis.gov.lv/EKEIS/Supplier/Procurement/57054 
Satiksmes ministrijas ieskatā MK pieņemtajā informatīvajā ziņojumā “Par reģionālās nozīmes sabiedriskā transporta pakalpojumu attīstību 2021. – 2023. gadam” norādītās vadlīnijas ir korekti un atbilstoši iestrādātas iepirkuma dokumentācijā.
Tāpat arī Satiksmes ministrija nekonstatēja, ka izsludināto atklāto konkursu nolikumi pa maršrutu tīkla daļām un to pielikumi atšķirtos.
Izrietoši no Satiksmes ministrijas rīcībā esošajām sarakstēm ar Iepirkumu uzraudzības biroju un ATD, jautājumi, kas skar aizliegtās vienošanās dalībniekus, nav konstatēti. Saskaņā ar ATD darbinieku sniegto informāciju, 2019.gadā (pirms Iepirkuma izsludināšanas) notika atsevišķa tikšanās ar Iepirkumu uzraudzības biroju un Konkurences padomes pārstāvjiem, kuras laikā tika pārrunāti galvenie Iepirkuma principi, maršruta tīkla sadales lotēs principi, vērtēšanas kritēriji, ierobežojumi apjoma iegūšanai u.c.
Satiksmes ministrija neguva apstiprinājumu par citu institūciju sniegtajām rekomendācijām, kas skar aizliegtās vienošanās lietu.
2021.gada 12.jūlijā ATD saņēmusi no Satiksmes ministrijas pārsūtīto Konkurences padomes vēstuli, kurā Konkurences padome informēja, ka tās rīcībā ir informācija, kas liecina par iespējamu KL 11. panta pirmajā daļā un Līguma par Eiropas Savienības darbību 101. panta 1. punktā noteiktā vienošanās aizlieguma pārkāpumu, proti, ka atsevišķi tirgus dalībnieki, iespējams, savstarpēji vienojušies par dalības noteikumiem ATD rīkotajā iepirkumā “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030. gadam” Id. Nr. AD 2019/7. 
	Saskaņā ar ATD sniegto informāciju 2021.gada 13.jūlijā ATD, reaģējot uz saņemto informāciju, nosūtīja Konkurences padomei uzaicinājumu tikties ar ATD iepirkuma komisijas locekļiem, lai saņemtu konsultāciju (metodoloģisku atbalstu) saistībā ar Konkurences padomes izdarītajiem secinājumiem un atklāto (uzaicinājuma vēstule pielikumā). Tikšanās starp Konkurences padomi un  ATD iepirkuma komisiju notika 2021.gada 4.augustā, kuras laikā, saskaņā ar ATD darbinieku sniegto informāciju, Konkurences padome sniedza metodoloģiskos norādījumus attiecība uz apstākļiem, kuriem jāpievērš uzmanība piedāvājumu vērtēšanas laikā, lai preventīvi atklātu konkurences tiesību pārkāpumus.
	Saskaņā ar ATD darbinieku sniegto informāciju,  tikšanās laikā netika dotas norādes no Konkurences padomes puses par to, ka būtu pārtraucami izsludinātie Iepirkumi vai būtu apturama iepirkuma līgumu slēgšanas procedūra, kā arī netika sniegta informācija par to, kuri uzņēmumi, iespējams, ir aizliegtās vienošanās dalībnieki.
Vienlaikus jānorāda, ka saskaņā ar Konkurences padomes sniegto informāciju par to, ka lieta ir ierosināta un tās ietvaros tiek vērtēta tirgus dalībnieku rīcības atbilstība aizliegtas vienošanās pazīmēm iepirkumā Id. Nr. AD 2019/7 “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030. gadam” un ATD secīgi rīkotajos iepirkumos par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā, Konkurences padome 2021.gada 10.jūnijā tās īstenoto procesuālo darbību laikā ATD telpās informēja ATD atbildīgos pārstāvjus. 
Satiksmes ministrija šādu informāciju sarakstes ar ATD ietvaros nav saņēmusi un tai nav informācijas par ATD rīcību pēc šīs sanāksmes. Komisija secina, ka rīcība no ATD puses bijusi tikai pēc Konkurences vēstules saņemšanas jūlijā.
Izvērtējot Satiksmes ministrijas rīcībā esošās sarakstes starp ATD un Iepirkumu uzraudzības biroju (2019.gada 16.janvārī, 2020.gada 7.janvārī, 2022.gada 17.oktobrī, 2021.gada 7.janvārī, 2021.gada 18.janvārī) Komisija nav konstatējusi saraksti vai tikšanos ar Iepirkumu uzraudzības biroju, kas saistīta ar aizliegto vienošanos.
Kā vienu no faktoriem, kas varētu norādīt, ka ATD iepriekšējai valdei vajadzēja ievērot kartelī iesaistīto dalībnieku neatļautas vienošanās iespējām, bija šo pārvadātāju savstarpējā komunikācija. Tādēļ, lai izslēgtu šādu iespēju, Komisija vērtēja, vai iepriekšējai valdei iepirkuma procesā bija iespējams pamanīt iespējamu karteļa izveidi. Tikšanās ar Komisiju laikā valde sniedza informāciju, ka atklātais konkurss “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030.gadam” bijis ar lielāko konkurenci, kāda bijusi līdz tam. ATD valde sniedza viedokli, ka pēc pārvadātāju komunikācijas nebija iespējams secināt par neatļautas vienošanās izveidošanu, jo uz maršrutu tīkla daļām izsludinātajos konkursos pieteicās vairāki neatļautajā vienošanās iesaistītie pārvadātāji un pat iesniedza apstrīdēšanas iesniegumus.

Secinājumi

Satiksmes ministrija izskatīja saraksti, kas notikusi starp ATD un Iepirkumu uzraudzības biroju, un secināja, ka Iepirkumu uzraudzības birojs nav vērsis ATD uzmanību vai informējis par iespējamiem pārkāpumiem iepirkumu procesā, kas saistīti ar aizliegtās vienošanās dalībniekiem. Visos pārvadātāju pārsūdzību iesniegumu gadījumos Iepirkumu uzraudzības birojs spēkā atstājis ATD lēmumus.
Salīdzinot Sabiedriskā transporta attīstības koncepcijā un informatīvajā ziņojumā “Par reģionālās nozīmes sabiedriskā transporta pakalpojumu attīstību 2021. – 2023. gadam” iekļautās vadlīnijas, Satiksmes ministrija uzskata, ka tās ir korekti un kopumā atbilstoši iestrādātas iepirkumu nolikumā. 
Satiksmes ministrija izvērtēja ATD izstrādāto atklātā konkursa sākotnējo nolikuma versiju ar nolikumiem, kas noslēgti ar aizliegtās vienošanās dalībniekiem, un nekonstatēja, ka tajos ietverti iesniedzējiem labvēlīgāki nosacījumi.
Izsludinātajos iepirkumos uz vairākām maršrutu tīkla daļām bija pieteikušies vairāki aizliegtās vienošanās dalībnieki, līdz ar to ATD nebija iespējas pēc šī kritērija noteikt iespējamā karteļa izveidi.
LPPA vēstulē paustais par nepietiekamu ATD komunikāciju ar pārvadātājiem Satiksmes ministrijas ieskatā vērtējams subjektīvi, jo ieinteresētajām pusēm papildu jautājumus bija iespējams uzdot EIS. Vienlaikus negatīvi vērtējama ATD kavēšanās ar koncepcijas nosūtīšanu LPPA, lai tā savlaicīgi varētu iepazīties ar koncepcijā iekļautajām vadlīnijām. Lielākajā daļā LPPA vēstulē minētais attiecas uz situāciju pēc iepirkuma līgumu noslēgšanas, kuras vērtēšana nav šīs informatīvā ziņojuma uzdevums.
Attiecībā uz LPPA vēstulē minētajām nepamatotajām prasībām autobusu piemērotībai invalīdu pārvadāšanai Satiksmes ministrija uzskata, ka tas nav viennozīmīgi vērtējams, ņemot vērā personu ar kustību traucējumiem pieejamas vides nodrošināšanas nepieciešamību. Tāpat arī prasības par autobusu vecumu jāskata kopsakarā ar sabiedriskā transporta koncepciju, informatīvo ziņojumu un Eiropas Savienības noteiktajiem mērķiem transporta sektorā.
Satiksmes ministrija varētu piekrist LPPA vēstulē minētajam, ka, lai objektīvi izvērtētu ATD darbību, kompetenci, konkursu dokumentāciju un  saistībā ar noslēgtiem līgumiem pārvadātāju iespējas ilglaicīgi sniegt sabiedriskā transporta pakalpojumus, būtu nepieciešams veidot neatkarīgu ekspertu komisiju (iespējams ar Valsts kontroles iesaisti).
Lai arī Satiksmes ministrijas rīcībā nav informācijas par ATD darbībām pēc 2021.gada 10.jūnija tikšanās ar Konkurences padomi, tomēr pēc oficiālas Konkurences padomes vēstules saņemšanas 2021.gada jūlijā Satiksmes ministrijas ieskatā ATD rīkojusies savlaicīgi. 
Satiksmes ministrijas rīcībā nav dokumentālu pierādījumu, kā arī Satiksmes ministrija nav identificējusi darbības, kas apliecinātu, ka ATD iepriekšējā valde nebūtu rīkojusies kā atbildīgs un rūpīgs saimnieks informatīvā ziņojuma par reģionālās nozīmes sabiedriskā transporta pakalpojumu attīstību 2021.–2030. gadam sagatavošanas procesā un ar to saistītā atklātā konkursa “Par tiesību piešķiršanu sabiedriskā transporta pakalpojumu sniegšanai ar autobusiem reģionālās nozīmes maršrutu tīklā laika periodā no 2021. līdz 2030.gadam” organizēšanā un līgumu slēgšanā.
Satiksmes ministrija, pamatojoties uz pārbaudes laikā pieejamo informāciju, secināja, ka ATD iepriekšējās valdes darbība atbilstoši Komisijas izstrādātajiem kritērijiem ir kopumā vērtējama kā konkrētajā laika periodā spēkā esošajiem normatīvajiem aktiem atbilstoša, kas secīgi pamato rūpīga saimnieka gādību.



Satiksmes ministrs								J.Vitenbergs

1     Informatīvais ziņojums “ Par VSIA “Autotransporta direkcija” valdes izvērtējumu   informatīvā ziņojuma par reģionālās nozīmes sabiedriskā transporta pakalpojumu  attīstību 2021. – 2030. gadam sagatavošanas procesā un ar to saistītā atklātā konkursa  “Par tiesību piešķiršanu sabiedriskā transporta pakalpojumu sniegšanai ar autobusiem  reģion ālās nozīmes maršrutu tīklā laika periodā no 2021. līdz 2030.gadam”  organizēšanā un līgumu slēgšanā ”   Informatīvais ziņojums “ Par VSIA “Autotransporta direkcija” valdes izvērtējumu  informatīvā ziņojuma par reģionālās nozīmes sabiedriskā transporta pakalpoju mu attīstību  2021. – 2030. gadam sagatavošanas procesā un ar to saistītā atklātā konkursa “Par tiesību  piešķiršanu sabiedriskā transporta pakalpojumu sniegšanai ar autobusiem reģionālās nozīmes  maršrutu tīklā laika periodā no 2021. līdz 2030.gadam” organizēš anā un līgumu slēgšanā ”  izstrādāts, pamatojoties uz   Ministru kabineta 2023.gada 18.aprīļa sēdes protokollēmuma  (prot.Nr.20, 26.§) “Atbildes projekts Saeimas Publisko izdevumu un revīzijas komisijai (par  kartelī iesaistīto uzņēmumu iepirkumu līgumu izbeigša nas tiesiskajām sekām, riskiem un  zaudējumu atlīdzināšanas iespējām valsts interesēs)” 3.punktā ietverto uzdevumu .     P amatojoties uz Ministru kabineta 2003.gada 29.aprīļa noteikumu Nr.242 „Satiksmes  ministrijas nolikums” 17.punktu,  ar satiksmes ministra 202 3.gada 27 . aprīļa rīkojumu  Nr. 01 - 03/80  “ Par komisijas izveidošanu pārbaudes veikšanai ”   tika izveidota komisija   (turpmāk  -   Komisija) .   Komisija i tika dots uzdevums veikt pārbaudi un izvērtēt, vai VSIA “Autotransporta  direkcija”   (turpmāk   –   ATD)   valde rīkojusies kā atbildīgs un rūpīgs saimnieks informatīvā  ziņojuma par reģionālās nozīmes sabiedriskā transporta pakalpojumu attīstību 2021. – 2030.gadam sagatavošanas procesā un ar to saistītā atklātā konkursa “Par tiesību piešķiršanu  sabiedriskā trans porta pakalpojumu sniegšanai ar autobusiem reģionālās nozīmes maršrutu  tīklā laika periodā no 2021. līdz 2030.gadam” organizēšanā un līgumu slēgšanā .     1.   Darbs  K omisijā     Lai izvērtētu  ATD   valdes rīcību,  Komisija  pieprasīj a   no  ATD   skaidrojumu par  Sabiedriskā transporta attīstības koncepcij as   no 2021. līdz 2030. gadam sagatavošanas procesu ,  jo uz tās pamata Satiksmes ministrija  izstrādāja un   2019. gada 4. jūnijā Ministru kabinetā  tika  pieņemts  informatīv ais   ziņojum s   “Par reģionālās  nozīmes sabiedriskā transporta pakalpojumu  attīstību 2021.  –   2023. gadam”.  Komisijas ieskatā bija   nepieciešams pārbaudīt iepirkuma “Par  tiesību piešķiršanu sabiedriskā transporta pakalpojumu sniegšanai ar autobusiem reģionālās  nozīmes maršrutu tīklā laika  periodā no 2021. līdz 2030. gadam” tehnisko specifikāciju ,   vai tā  sakrīt ar nosacījumiem, kas ir iekļauti līgumos, kas ir slēgti ar aizliegtās vienošanās  dalībniekiem AS “Nordeka”, AS “Liepājas autobusu parks” un SIA “Latvijas Sabiedriskais  Autobuss”.    ATD   tika lūgts   sniegt  skaidro jum u , vai ir bijušas konsultācijas ar Konkurences padomi   un kādas darbības tika veiktas  pēc   S atiksmes ministrijas   2021. gada 12. jūlijā pārsūtīt ās   Konkurences padomes 2021. gada 5. jūlija vēstul es   Nr. 2.2 - 3/926   saņemšanas , kādi ir rakstiskie  pierādījumi darbībām , kā arī   iesniegt   visus esošos materiālus, kurus ir pārbaudījis Iepirkum u   uzraudzības birojs un  saraksti ar   Konkurences padomi,   Iepirkumu uz raudzības biroju  vai citu  institūciju  par iepirkumu.    Tāpat Komisija skaidro ja , vai  ATD   brīdī, kad tika izsludināts iepirkums “Par tiesību  piešķiršanu sabiedriskā transporta pakalpojumu sniegšanai ar autobusiem reģionālās nozīmes  maršrutu tīklā laika periodā no 2021. līdz 2030. gadam” Id. Nr. AD 2019/7 ,   bija izstrādāts  iepirkumu procesa apra ksts, iekšējā kārtība.  

